UDEN  KUNDSKAB  OG  HELLIGHED  KAN  INGEN  SE  GUD 


NUMMER   12 


15.  JUNI  1923 


72.   AARGANG 


DET  EVIGE  EVANGELIUM. 
Det  samme  i  alle  Uddelinger. 

(Tale  af  Ældste  James  E.  Talmage  af  de  Tolvs  Raad,  holdt  i  Taber- 
naklet i  Salt  Lake  City  den  11.  Marts  1923.) 

(Fortsat  fra  Side  166.) 

Derfor  skal  du  gøre  alt  i  Sønnens  Navn,  og  du  skal  om- 
vende dig  og  paakalde  Gud  i  Sønnens  Navn  evindelig. 

Og  paa  den  Dag  faldt  den  Helligaand,  hvilken  bærer  Vid- 
nesbyrd om  Faderen  og  Sønnen,  paa  Adam,  sigende:  Jeg  er 
Faderens  Enbaarne  fra  Begyndelsen,  fra  nu  af  og  for  evigt;  og 
ligesom  du  er  falden  og  kan  vorde  forløst,  saa  kan  og  hele 
Menneskeslægten,  ja,  saa  mange  som  vil. 


Og  Adam  og  Eva  velsignede  Guds  Navn,  og  de  kundgjorde 
alle  Ting  for  deres  Sonner  og  Døtre.« 

Jeg  standser  her  efter  det  12.  Vers  for  at  henlede  eders  Op- 
mærksomhed paa  den  Kendsgerning,  at  Gud  oprettede  en 
Samfundsorden  blandt  Menneskene  i  Adams  Dage,  gav  Be- 
falinger, foreskrev  Love  og  lagde  tydeligt  for  Dagen,  at  alle 

havde  de  samme  Rettigheder  under  Loven.  Forløsningens 
Velsignelse  blev  lovet,  ikke  alene  til  Adam,  der  havde  over- 
traadt,  men  til  hans  Efterkommere,  der  skulde  komme  til 
Verden  under  de  nedarvede  Følger  af  denne  Overtrædelse. 
Den  hele  Slægt  skulde  blive  meddelagtig  i  denne  store  Vel- 
signelse, og  ethvert  menneskeligt  Væsen  er  paa  en  Maade,  eller 
burde  være,  gavnet  personligt.  Læg  nu  Mærke  til  det  følgende: 

»Og  Satan  kom  iblandt  dem  sigende:  Jeg  er  ogsaa  en  Guds 
Søn;  og  han  befalede  dem  sigende:  Tro  ikke.  Og  de  troede 
ikke,  og  de  elskede  Satan  mere  end  Gud.  Og  fra  den  Tid  af 
begyndte  Menneskene  at  blive  kødelige,  sanselige  og  djæ- 
velske. 

Og  Gud  Herren  kaldte  paa  Menneskene  allevegne  ved  den 
Helligaand  og  befalede  dem,  at  de  skulde  omvende  sig. 

Og  saa  mange,  som  troede  paa  Sønnen  og  omvendte  sig  fra 
deres  Synder,  skulde  blive  frelst;  men  de,  som  ikke  troede  og 
ikke  omvendte  sig,  skulde  fordømmes.  Og  Ordene  udgik  fra 
Guds  Mund  med  Bestemthed,  derfor  vil  de  blive  opfyldt.« 

SANDHED  I  KAMP  MOD  VILDFARELSE. 

Betragt  Tilstanden  i  Verden  paa  den  Tid.  Adams  Efterkom- 
mere var  blevne  talrige;  mange  Slægtled  var  komne  til  Ver- 
den, og  Adam,  der  havde  modtaget  direkte  Aabenbaring  fra 
Gud,  underviste  sine  Børn  om  den  sande  og  levende  Guds  Til- 
værelse, Himmelens  og  Jordens  Skaber  og  Herre.  Men  Satan 
søgte  at  vende  Menneskene  bort  fra  Gud  og  oprette  sit  eget 
Rige,  ligesom  han  havde  forsøgt  i  Forudtilværelsen.  Har  De 
lagt  Mærke  til,  hvad  han  sagde,  hvad  han  fremsatte  som  en 
Sandhed  for  Adams  Efterkommere,  som  han  prøvede  paa  at 
vildlede:  »Jeg  er  ogsaa  Guds  Søn.« 

Det  er  rigtigt  nok,  og  Mørkets  Fyrste  er  bekendt  med,  at  en 
halv  Sandhed  er  mere  virkningsfuld  end  en  hel  Løgn.  Han 
var  en  af  Guds  Sønner  i  Aandeverdenen  —  Lucifer,  Morgen- 
rodens Søn,  der  blev  kastet  ud  tilligemed  sine  Tilhængere, 
fordi  de  gjorde  Oprør  imod  Gud.  Han  sagde  en  Del  af  Sand- 

heden  først  for  at  faa  Folket  til  at  tro  hans  Løgne  senere.  Jeg 
er  ogsaa  en  Guds  Søn,  sagde  han.  Her  taler  Adam  og  alle  de 
andre  til  eder  om  Guds  Søn;  men  jeg  er  Guds  Søn,  tro  ikke, 
hvad  de  siger.  Og  mange  troede  ikke,  hvad  Adam  sagde,  thi 
de  elskede  Satan  mere,  end  de  elskede  Gud,  og  satte  sig  op 
imod  den  Samfundsorden,  som  Gud  havde  oprettet,  i  hvilken 
deres  Rettigheder  vilde  blive  beskyttet.  I  Stedet  underkastede 
de  sig  Avtokratiets  Slaveri  og  Trældom,  der  er  Satans  Rege- 
ringsform. 

Efter  kun  en  lille  Tids  Forløb  finder  vi,  at  Satan  indstifter 
hemmelige  Sammensværgelser,  hvis  Medlemmer  var  bundne 
med  frygtelige  Eder,  der  blev  givet  som  Tegn  paa,  at  de  vilde 
følge  ham  og  rette  sig  efter  hans  Befalinger.  Dette  var  jo  og- 
saa Stridspunktet  i  den  store  Kamp  i  Himmelen,  hvorom  Jo- 
hannes Aabenbareren  skriver.  Den  drejede  sig  om,  enten  Men- 
neskene i  Kødet  skulde  have  Handlefrihed  og  Selvstændighed 
eller  være  saaledes  omgærdet  og  underkastet  andres  Vilje,  at 
de  var  nødsaget  til  at  gøre  det,  som  de  blev  befalet  til. 

JORDELIVETS  HENSIGT. 

Hensigten  med  at  sende  Menneskene  til  Jorden  var  at  prøve 
dem  og  lade  dem  vise,  om  de  »vilde  gøre  alt,  hvad  Herren 
deres  Gud  skulde  befale  dem«.  De  blev  ikke  sendt  her  for  at 
staa  under  Pisken  eller  udføre  visse  foreskrevne  Ceremonier 
under  Tvang.  Men  de  blev  sendt  herned  for  at  blive  prøvede 
og  have  Lejlighed  til  at  vise,  om  de  elskede  det  gode  mere  end 
det  onde. 

Disse  Ting  fandt  Sted  i  en  tidlig  Tidsperiode,  før  Kajn  blev 
født.  Der  er  mange,  som  gaar  ud  fra  den  Forudsætning,  at 
Kajn  var  Adams  ældste  Søn.  Adam  var  i  det  mindste  Bedste- 
fader, maaske  Olde-  eller  endog  Tipoldefader,  da  Kajn  blev 
født.  Adams  Efterkommere  var  talrige  paa  Jorden,  og  de 
havde  delt  sig  i  to  Grupper,  hvoraf  den  første  fulgte  deres  pa- 
triarkalske Faders  Eksempel  og  adlød  Gud,  medens  den  anden 
fulgte  Satan  og  stred  imod  Herren.  Og   Tilstanden  var  saa 


180 

sørgelig,  at  Eva  var  nedtrykt  af  Sorg  over  at  se,  hvor  van- 
artede mange  af  hendes  Efterkommere  var  blevne: 

»Og  Adam  og  Eva,  hans  Hustru,  undlod  ikke  at  paakalde 
Gud.  Og  Adam  kendte  sin  Hustru  Eva,  og  hun  undfik  og  fødte 
Kajn  og  sagde:  Jeg  har  f aaet  en  Mand  af  Herren;«  saa  forvisset 
syntes  hun  at  være  om,  at  dette  Barn  vilde  vokse  op  og  blive 
et  godt  Menneske;  —  »derfor  vil  han  maaske  ikke  forkaste 
hans  Ord.  Men  se,  Kajn  vilde  ikke  høre,  thi  han  sagde:  Hvem 
er  Herren,  at  jeg  skulde  kende  ham? 

Og  hun  undfik  atter  og  fodte  hans  Broder  Abel.  Og  Abel 
lyttede  til  Herrens  Røst.« 

Vi  véd,  at  Kajn  senere  dræbte  Abel,  og  at  Synd  og  ondt 
blev  mere  almindeligt  i  Verden.  Men  fra  Adam  og  fremefter, 
som  vi  læser  her  i  Mose  Bog,  og  som  vi  finder  stadfæstet  i 
Bibelen,  var  der  i  mange  Slægtled,  og  medens  Adam  endnu 
levede,  en  uafbrudt  og  retmæssigt  udøvet  Myndighed  til  at 
forkynde  Evangeliet  og  forrette  dets  Ordinancer.  Fra  Adam  til 
Seth  og  fra  ham  videre  til  Lamek,  der  var  Noas  Fader  —  en 
Periode  paa  mindst  930  Aar,  medens  Adam  endnu  levede  — 
blev  Evangeliet  forkyndt  af  retfærdige  Mennesker,  der  var 
kaldede  af  Herren  til  denne  Gerning.  Og  hvad  var  det,  de  for- 
kyndte og  udførte?  Netop  det  samme,  som  var  blevet  forkyndt 
til  Adam  og  af  Adam. 

OMVENDELSENS  LOV. 

Videre  læser  vi  angaaende  Herrens  Befalinger  til  Adam  ved- 
rørende hans  Børn:  »Og  det  er  givet  dem,«  det  vil  sige  Bør- 
nene, »at  kende  godt  fra  ondt;  derfor  har  de  deres  egen  fri 
Vilje.« 

Læg  Mærke  til  dette:  »De  har  deres  egen  fri  Vilje.«  Det  er, 
som  om  Herren  havde  sagt:  Jeg  har  givet  dem  deres  Frihed. 
De  maa  selv  træffe  deres  Valg  og  tage  Følgerne.  Men  Herren 
fortsætter  til  Adam:  »Jeg  har  givet  dig  en  anden  Lov  og  Be- 
faling,« foruden  Befalingen  om  Børnenes  Handlefrihed.  »Der- 
for lær  eders  Børn,  at  alle  Mennesker,  overalt,  maa  omvende 
sig,  ellers  kunne  de  ingenlunde  arve  Guds  Rige;  thi  intet  urent 

kan  bo  der  eller  være  i  Guds  Nærværelse;  thi  i  Adams  Sprog 
er  hans  Navn  Hellighedens  Mand,  og  hans  Enbaarnes  Navn  er 
Menneskenes  Søn,  ja  Jesus  Kristus,  en  retfærdig  Dommer, 
som  skal  komme  i  Tidens  Midte.« 

Ifolge  den  almindeligt  antagne  Kronologi  blev  denne  Aaben- 
baring  givet  til  Adam  fire  Tusinde  Aar  før  den  Tidsperiode, 
der  har  faaet  det  betegnende  Navn  »Tidernes  Midte«,  i  hvil- 
ken Kristus  skulde  komme  for  at  forløse  Menneskene.  End- 
videre læser  vi: 

»Og  nu  se,  jeg  siger  dig:  Dette  er  Saligørelsens  Plan  for  alle 
Mennesker  formedest  min  Enbaarnes  Blod,  han,  som  skal 
komme  i  Tidernes  Midte. 

Og  det  skete,  da  Herren  havde  talet  med  Adam,  vor  Fader, 
at  Adam  raabte  til  Herren,  og  han  blev  bortført  af  Herrens 
Aand  og  blev  bragt  ned  i  Vandet,  blev  nedsænket  under  Van- 
det og  bragt  frem  op  af  Vandet. 

Og  saaledes  blev  han  døbt.  Og  Guds  Aand  neddalede  paa 
ham,  og  saaledes  blev  han  født  af  Aanden.« 

DET  SAMME  EVANGELIUM. 

Er  Evangeliet  saa  ikke  ligesaa  gammelt  som  Adam?  Tro 
paa  Jesus  Kristus  som  Verdens  Frelser  og  Forløser;  Omven- 
delse fra  Synd  og  oprigtig  Anger;  Daab  ved  Nedsænkning  i 
Vand  af  en,  som  har  Myndighed;  og  Meddelelsen  af  den  Hel- 
ligaand,  eller  Retten  til  at  have  den  Helligaands  Ledsagelse, 
hvilken  Gave  meddeles  ved  Haandspaalæggelse.  I  vor  nær- 
værende Uddeling,  i  det  Herrens  Aar  1923,  forkynder  Jesu 
Kristi  Kirke  det  samme  Evangelium  i  Verden: 

»Vi  tro,  at  alle  Mennesker  formedelst  Kristi  Forsoning 
kunne  blive  frelste  ved  at  adlyde  Evangeliets  Love  og  Ordi- 
nancer. 

Vi  tro,  at  Evangeliets  første  Principper  og  Ordinancer  er: 
Tro  paa  den  Herre  Jesus  Kristus,  Omvendelse,  Daab  ved  Be- 
gravelse i  Vand  til  Syndernes  Forladelse,  Haandspaalæggelse 
for  den  Helligaands  Gave.« 

Jeg  gentager,  at  Evangeliet  er  saa  gammelt  som  Adam.  Det 

blev  aabenbaret  til  Adam,  der  viste  Lydighed  til  dets  Prin- 
cipper og  forkyndte  det  til  sine  Efterkommere  i  et  Tidsrum  af 
over  900  Aar  og  havde  den  Glæde  at  se  mange  store  Mænd 
blandt  sine  Slægter  handle  under  Indflydelse  af  den  Hellig- 
aands  Kraft  som  Højpræster  efter  Guds  Søns  Orden.  Herren 
gjorde  Pagt  med  Adam,  de  af  hans  retfærdige  Efterkommere, 
der  var  ordineret  til  Højpræster,  vidnede  om  denne  Pagt;  La- 
mek,  Noas  Fader,  prædikede  om  den  og  bar  Vidnesbyrd  til 
Folket  om  den  Kendsgerning,  at  Gud  var  en  virkelig,  levende 
Gud  og  ikke  lig  de  Afguder,  som  mange  af  dem  dyrkede. 

Nogle  af  dem  havde  indbildt  sig,  at  de  i  den  fortærende 
Flamme  havde  set  det  største  Bevis  paa  overnaturlig  Magt,  og 
blev  derfor  Ildtilbedere.  Nogle  mente  i  den  brusende  Strøm 
eller  den  glidende  Flod  at  have  fundet  det  største  Udtryk  for 
Energi  og  Kraft,  og  de  forrettede  derfor  deres  Gudstjeneste 
ved  det  rindende  Vands  Bredder.  Mange  af  dem  dannede  Bil- 
leder af  Træ  eller  Sten,  som  de  opstillede,  og  de  tilbad  disse, 
eller  de  Forestillinger,  som  disse  Billeder  for  dém  repræsen- 
terede. Kundskaben  om  Gud  begyndte  at  tabes  blandt  Men- 
neskene. Maaske  de  ikke  paa  den  Tid  opførte  et  Alter  for  den 
ukendte  Gud,  saaledes  som  Atheniensernes  Aartusinder  senere; 
men  de  var  komne  bort  fra  deres  Fædres  Gud;  de  havde  for- 
ladt ham  og  vendt  sig  til  Afguder.  Den  retfærdige  Lamek  bar 
Vidnesbyrd  om  Gud,  og  derefter  prædikede  Noa  selv  til  Fol- 
ket og  forkyndte  det  samme  evige  Evangelium,  først  og  frem- 
mest Tro  paa  Gud  og  paa  den  Kristus,  som  skulde  komme,  og 
Omvendelse  fra  Synd. 

HERRENS  PAGT  MED  NOA  OG  ABRAHAM. 
Vi  læser  i  første  Mosebog,  at  Herren  gjorde  Pagt  med  Noa 
og  befalede  ham  at  vidne  for  sine  Medmennesker;  men  de 
forkastede  hans  Vidnesbyrd  og  vendte  sig  til  fremmede  Gu- 
der, og  deres  Vederstyggeligheder  blev  saa  store,  at  de  be- 
smittede selve  Jorden,  hvorpaa  de  levede.  Guds  Fodskammel 
blev  gjort  smudsig  af  deres  Laster,  og  Herren  aabenbarede  til 

Noa,  hvad  han  havde  i  Sinde  at  gøre,  hvilket  var  at  tilintet- 
gøre den  syndige  Slægt,  at  Jorden  kunde  blive  renset  og  igen 
give  Plads  for  et  Folk,  der  vilde  give  Agt  paa  Herrens  Bud.  I 
over  16  Aarhundreder  havde  Herren  haft  Taalmodighed  med 
disse  ugudelige  og  faldne  Mennesker,  men  da  kom  Vandfloden 
over  dem,  og  de  blev  ødelagte.  (Fortsættes). 


EN  KAMP,  DER  MAA  UDKÆMPES. 

Der  er  én  Kamp,  som  ethvert  ungt  Menneske  maa  udkæmpe; 
det  er  Kampen  med  sig  selv.  Han  kan  ikke  komme  bort  fra  sig 
selv,  saa  længe  han  lever.  Det  er  umuligt.  Han  kan  ikke  over- 
vinde sig  selv  uden  en  Kamp.  Men  en  Mængde  af  de  Unge 
vedbliver  at  udsætte  Kampen,  og  derfor  vinder  de  den  aldrig. 
De  faar  aldrig  en  Gang  Sejren  i  Øjne,  thi  de  lader  den  slippe 
sig  ud  af  Hænderne  ved  deres  Udsættelse. 

Robet  Louis  Stevenson  sagde:  »Du  kan  ikke  løbe  bort  fra 
en  Svaghed;  én  Gang  maa  du  tage  Kampen  op  med  den  eller 
gaa  tilgrunde;  og  dersom  dette  er  Tilfældet,  hvorfor  saa  ikke 
gøre  det  nu?« 

Daarlige  Vaner  tager  til  i  Styrke  hver  eneste  Dag.  De  bliver 
mere  grundfæstede,  jo  længere  Kampen  udsættes.  »Jeg  kan 
aflægge  min  daarlige  Vane,  naar  som  helst  jeg  ønsker,«  siger 
Ynglingen.  Maaske  han  kunde,  men  han  gør  det  ikke.  Senere 
hen,  naar  han  prøver  derpaa,  er  det  ti  Gange  sværere  og 
meget  ofte  for  sent. 

Tag  Kampen  op  med  dine  daarlige  Vaner  i  Dag  og  kæmp, 
til  du  vinder. 


TANKE-GLIMT. 

Gode  Resultater  følger  altid  oprigtige,  ihærdige  Bestræbelser. 
Alt  er  vel  med  dem,  som  er  i  Harmoni  med  Guddommen. 

Da  Frelseren  talte  til  Nikodemus  om  at  blive  »født  af  Vand 
og  af  Aand«,  havde  han  Hentydning  til  Daab  ved  Begravelse 
i  Vand  —  Menneskets  Pagt  med  Gud  —  og  den  paafølgende 
Igenfødelse  af  det  aandelige  Liv  i  vore  Sjæle  —  Guds  Stad- 
fæstelse af  denne  Pagt.  Naar  Mennesket  gennem  Tro,  Om- 
vendelse og  Daab  har  modtaget  Syndernes  Forladelse,  da  kan 
han  komme  i  Samfund  med  Gud,  faa  den  ved  Synden  af- 
brudte Forbindelse  med  Gud  genoprettet,  blive  aandeligt  foclt 
paany  ved  Haandspaalæggelse  af  saadanne,  som  har  Myndig- 
hed fra  Gud  til  at  handle  i  hans  Navn. 

En  vidunderlig  Forandring  finder  da  Sted  i  denne  Sjæl,  thi 
den  Helligaand  —  ikke  blot  den  universale  fra  Guddommen 
udstrømmende  Livskraft,  der  fylder  det  umaadelige  Verdens- 
rum —  men  en  af  den  guddommelige  Treenigheds  Væsener 
bliver  sat  i  direkte  Forbindelse  med  denne  Sjæl  og  er  altid 
med  ham  og  hos  ham,  underviser  og  vejleder  ham  i  alle  de 
Ting,  der  hører  Gud  til  og  fører  til  evigt  Liv. 

»Men  naar  han,  Sandhedens  Aand,  kommer,  skal  han  vej- 
lede eder  til  hele  Sandheden;  thi  han  skal  ikke  tale  af  sig 
selv,  men  hvad  som  helst  han  hører,  skal  han  tale,  og  de 
kommende  Ting  skal  han  forkynde  eder.  Han  skal  herliggore 
mig;  thi  han  skal  tage  af  mit  og  forkynde  eder.«  (Joh.  16: 
13,  14). 

Disse  Ord  indeholder  stor  Trøst  og  Opløftelse  for  enhver 
troende  Sjæl,  der  ønsker  Samfund  med  Gud.  Fra  Mesterens 
egne  Læber  modtager  han  Forvisningen  om,  at  denne  Aands 
Indflydelse  forst  og  fremmest  levendegør  fra  den  af  Synden 
fremkaldte  aandelige  Død,  og  hvis  han  da  i  Tro,  Haab  og 
Kærlighed  arbejder  sig  fremad  mod  Kristus,  erhverver  han 
sig  mere  og  mere  Overbevisningen  om,  at  han  har  begyndt  at 
vandre  paa  den  Bane,  der  fører  til  Fuldkommenhedens  Maal, 
og  at  denne  Aand  vil  være  et  Lys  paa  hans  Vandring  og  en 
aldrig  svigtende  Ledsager  under  den  møjsommelige  Gang 
gennem  Livets  Fristelser  og  Farer.  Det  skrevne  Ord  erklærer, 

at  én  af  selve  Guddommen  vil  være  denne  aandelige  Vejleder, 
der  giver  dette  Ord  Liv  og  Betydning,  saaledes  at  den  Troende 
kan  sige  i  sit  Hjerte:  »Jeg  sætter  min  Lid  til  Guds  aaben- 
barede  Sandhed,  og  jeg  er  i  Stand  til  at  gore  det  formedelst 
Guds  hellige  Aand,  der  vidner  med  min  Aand  om,  at  Guds 
Kærlighed  aldrig  kan  slaa  fejl,  og  at  jeg  vil  opnaa  en  fuld  og 
evig  Frelse.« 

Kristus  er  Guds  Rost  udenfor  Mennesket;  Aanden  er  Guds 
Rost  inden  i  Mennesket.  »Han,  Aanden,  skal  tage  af  mit  og 
forkynde  eder.« 

Inspiration  kan  siges  at  være  en  af  Menneskets  Aand  mod- 
tagen Meddelelse  om  Kendsgerninger,  eller  Følelseindvirk- 
ning modtaget  af  Menneskets  Aand  uafhængig  af  de  fem  San- 
ser. Det  er  derfor  en  umiddelbar  og  direkte  Meddelelse  fra  den 
Helligaand  til  Menneskets  Bevidsthed.  Det  er  jo  givet,  at  der- 
som der  er  en  saadan  Aand,  hvis  fornemmelige  Opgave  er  at 
lede  de  omvendte  og  fra  Synden  rensede  Sjæle  tilbage  til  Gud, 
da  maa  den  kunne  meddele  sig  til  Mennesket,  og  for  at  den 
kan  meddele  sig,  maa  Modtageren  være  i  Haromni  med  denne 
Aand. 

Harmoni  eller  Samklang  er  en  af  Universets  store  Love, 
hvis  Virkninger  i  den  fysiske  Verden  alle  er  bekendte  med. 
Hvis  to  Strenge  paa  et  Musikinstrument,  et  Klaver  for  Eks- 
empel, er  nøjagtig  ens  afstemte  eller  er  »i  Tone«,  saa  vil  et 
Slag  paa  den  ene  Streng  sætte  dem  begge  i  samme  Bevægelse, 
idet  den  ene  indvirker  paa  den  anden. 

Den  traadløse  Telegrafis  Instrumenter  virker  paa  en  lig- 
nende Maade.  Sagkyndige  paa  dette  Omraade  meddeler  os,  at 
Instrumenter  i  Harmoni  med  hverandre  kan  øjeblikkelig  paa- 
virkes af  en  udsendt  Meddelelse  fra  en  hvilken  som  helst  Del 
af  Verden.  Opdageren  af  en  ny  Telegraferingsmetode  sagde 
for  nogle  Aar  siden,  at  naar  Udsenderapparatet  i  New  York, 
for  Eksempel,  blev  sat  i  stærk  Bevægelse,  kunde  Meddelelser 
gaa  omkring  Jorden  i  mindre  end  et  hundrededels  Sekund! 
En  usynlig  Kraft  gennemfarer  en  Strækning  paa  6000  danske 
Mil  øjeblikkelig.  Alle   Instrumenter  i  Harmoni  med  Udsen- 

derapparatet  modtager  den  samme  Meddelelse  i  samme  Øje- 
blik og  uden  nogen  mærkbar  Energiforringelse.  Du  og  jeg 
vilde  intet  høre;  Telefonen  vilde  ingen  Lyd  opfange,  men  et- 
hvert rigtigt  afstemt  Instrument  vilde  øjeblikkelig  modtage 
denne  saaledes  udsendte  Meddelelse. 

Den  traadløse  Telegrafis  Vidundere  er  nu  saa  almindelige, 
at  vi  ikke  længere  forundrer  os  derover.  Men  naar  vi  døde- 
lige Mennesker  har  lært  at  meddele  os  til  hverandre  ved 
Hjælp  af  Naturens  Kræfter  og  døde  Instrumenter,  hvorfor 
skulde  al  Skabningens  Herre  saa  ikke  kunne  meddele  sig  til 
sine  Skabninger?  At  benægte  Muligheden  heraf  vilde  ikke 
alene  være  ufornuftigt,  men  i  højeste  Grad  ensidigt.  Og  naar 
saadanne  Meddelelser  ikke  modtages,  maa  det  være  fordi,  vi 
ikke  er  rigtigt  afstemte,  ikke  er  i  Harmoni  med  Afsenderen. 

Ved  videnskabeligt  foretagne  Undersøgelser  er  det  yderligere 
konstateret,  at  det  ene  Menneskes  Sind  kan  paavirke  det  andet. 
En  engelsk  Lærd  erklærer,  at  Menneskers  Sjæle,  uafhængigt 
af  Legemets  fem  Sanser  og  uden  Hensyn  til  Personernes  ind- 
byrdes Afstand,  kan  paavirke  hverandre.  En  Person  kan,  for 
Eksempel,  pludselig  blive  vidende  om,  at  en  kær  Ven,  maaske 
Tusinder  af  Mile  borte,  er  bleven  ramt  af  en  Ulykke  eller  er 
død,  idet  hans  Sind,  der  er  i  Harmoni  med  den  anden,  mod- 
tager en  øjeblikkelig  Indskydelse.  Dette  kaldes  »Tankeover- 
foring« eller  Telepati  i  Mangel  af  et  bedre  Navn,  men  at  det 
lader  sig  gøre,  er  der  talrige  Eksempler  paa  i  de  fleste  Men- 
neskers Liv. 

Naar  nu  det  ene  Menneskes  Sjæl  kan  saaledes  paavirke  en 
anden,  ligemeget  paa  hvad  Maade  eller  i  hvad  Udstrækning, 
hvorledes  kan  nogen  saa  tvivle  om,  at  Universets  evige  Herre 
kan  paavirke  og  meddele  sig  til  Menneskets  Aand?  Der  kan 
ikke  fremføres  nogen  tænkelig  Grund  for,  at  dette  skulde  være 
umuligt  for  Gud.  Men  der  er  én  nødvendig  og  meget  vigtig  Be- 
tingelse, som  maa  opfyldes,  og  det  er  denne:  Menneskets  Aand 
maa  være  i  Harmoni  med  Guddommen. 

Evangeliets  Hovedopgave,  Formaalet  med  Menneskets  Ska- 

belse  og  Jordlivets  Hensigt  er  at  bringe  Frelse  og  Lyksalighed 
til  alle  Guds  Børn.  Og  kun  ved,  at  de  modtager  den  Hellig- 
aand  —  kommer  i  Harmoni  med  Gud  —  kan  de  hore  Faders 
Stemme  og  finde  Vej  tilbage  til  det  himmelske  Hjem.  I  Har- 
moni med  Gud!  Kan  noget  højere  og  storre  opnaas  i  Livet? 
Er  der  noget  skønnere  og  herligere  i  Verden  end  at  være  i 
Samfund  med  vor  Fader  i  Himmelen  igennem  hans  Aand? 
Hvormeget  betyder  ikke  dette?  Mennesker,  der  formedelst 
deres  syndige  Levned,  deres  Higen  efter  forgængelige  Ting  og 
det,  som  horer  Verden  til,  forhindrer  Gud  fra  at  meddele  sig 
til  dem,  kan  ikke  i  dette  Liv  opnaa  fuldkommen  Lykke  og 
Tilfredshed,  trods  al  Verdens  Rigdom  og  Tant,  og  naar  de 
gaar  herfra,  kastes  de  udi  Fortrydelsens  yderste  Mørke,  hvor 
der  er  Graad  og  bitter  Smerte  —  Smerte  over  at  have  forsømt 
det  vigtigste  i  Livet,  nemlig  at  komme  i  Harmoni  med  Gud. 

»Der  er  en  Aand  i  Mennesket,  og  den  Almægtiges  Aand 
giver  ham  Forstand,«  men  kun  paa  Betingelse  af,  at  Menne- 
skets Aand  er  i  Samklang  med  den  evige  Fader. 

Men  har  vi  adlydt  Guds  Befalinger,  sogt  Herren  i  Oprigtig- 
hed og  sluttet  Pagt  med  ham  i  den  Hensigt  at  tjene  ham  ær- 
ligt og  tro,  da  modtager  vi  den  Helligaand,  der  vil  bo  hos  os, 
være  vor  stadige  Ledsager  og  vor  Vejleder  hver  Dag  og  Time 
i  vort  Liv,  der  oplyser  vor  Forstand,  styrker  vor  Hukommelse, 
udvider  Sindet,  aabenbarer  Fremtiden  og  bærer  Vidnesbyrd 
om  Faderen  og  Sønnen,  samt  leder  os  ind  i  al  Sandhed. 

At  elske  Gud  over  alle  Ting  og  sin  Næste  som  sig  selv  er 
Betingelsen  for  den  højeste  og  mest  fuldkomne  Harmoni  med 
Gud.  Og  alt,  hvad  der  bringer  os  nærmere,  om  end  aldrig  saa 
lidt,  til  Opfyldelsen  af  dette  store  Bud,  bringer  os  nærmere 
Gud.  Lad  os  leve  saaledes,  lad  os  tænke,  tale  og  handle  saa- 
ledes,  at  denne  guddommelige  Aand  altid  kan  bo  hos  os. 
Ingen  større  Velsignelse  kan  komme  til  Mennesket  end  denne, 
at  modtage  den  Helligaand,  at  »vandre  med  Gud«. 

J.  S.  H. 

MOD  ET  HØJERE  MAAL. 

I  Pauli  forste  Brev  til  Menigheden  i  Korinth  fremkommer 
denne  store  Tænker  med  en  Udtalelse,  der  kan  benyttes  som 
Grundsætningen  for  Menneskelivet  og  menneskelig  Udvikling. 
Han  siger:  »Men  det  aandelige  er  ikke  det  forste,  men  det  na- 
turlige; derefter  det  aandelige.«  Det  er  ligesom  den  her  frem- 
satte Tanke  kan  benyttes  som  en  Formular,  der  udtrykker  og 
sammenfatter  Grundprincippet  for  den  menneskelige  Udvik- 
ling. 

Dersom  vi  ser  nogle  faa  tusinde  Aar  tilbage  i  Tiden  til  Hi- 
storiens Begyndelse,  da  finder  vi  Mennesket  paa  et  lavt  Ud- 
viklingstrin sammenlignet  med  Mennesker  paa  de  hojeste 
Kulturtrin  i  vore  Dage.  Men  selv  i  vor  historiske  Tids  Mor- 
gen var  Mennesket,  ligesom  Bunyans  rejsende  Pilegrim,  langt 
borte  fra  Maalet  for  sin  Vandring.  De  primitive  Mennesker 
havde  ingen  Skibe  paa  Havet,  ingen  Veje  undtagen  Stier  gen- 
nem Skovene,  ingen  prægtige  Byer,  ingen  Kirker  undtagen 
»Guds  første  Templer«. 

Betragt  den  beboelige  Jordklodes  vidunderlige  Omdan- 
nelse, hvilken  udgør  den  materielle  Side  af,  hvad  vi  i  Dag 
kalder  Civilisation.  Tænk  paa,  hvad  Mennesket  har  udrettet  i 
Retning  af  at  gøre  Verden  til  et  behageligere  og  smukkere 
Opholdssted  end  den  forud  havde  været  siden  Eden.  Resul- 
taterne er  saa  vidunderlige,  at  vi  ikke  længere  undrer  os  over, 
at  nogle  Mennesker  vover  at  regne  sig  selv  lige  med  Skaberen, 
der  gav  dem  denne  store  Arbejdsmark,  hvorpaa  de  kunde  o  ve 
og  udvikle  de  Evner  og  Kræfter,  som  de  var  i  Besiddelse  af. 

Sammenlign  Oldtidsfolkenes  Bolig  med  Nutidens  Hjem.  1 
Menneskehedens  Barndom  var  Boligen  kun  et  Ly  mod  Ele- 
menterne, en  simpel  Hytte  blottet  for  alt,  der  paa  nogen 
Maade  kunde  tjene  til  at  fremme  eller  udvikle  de  finere  men- 
neskelige Egenskaber.  Tænk  saa  paa  et  Nutidshjem  af  den 
Slags,  som  vi  næsten  alle  nu  kan  bo  i,  og  hvis  Bekvemmelig- 
heder, Hygge  og  Fred  altsammen  er  Resultatet  af  Menneskets 

Opfindsomhed  og  en  Udfoldelse  af  hans  egen  indre  Natur  og 
Egenskab,  som  han  har  virkeliggjort  i,  hvad  vi  nu  sædvan- 
ligvis betegner  med  det  betydningsfulde  Ord  »Hjem«.  Dette 
Ord  betyder  Velbehag,  Hvile,  Skønhed,  Fred,  Herberge,  Kær- 
lighed, Literatur,  Musik,  Kunst  —  alt  hvad  Mennesket  har 
frembragt  for  at  tilfredsstille  den  i  hans  Indre  boende  Trang 
og  Higen  efter  noget  højere  og  bedre. 

Tænk  desuden  paa  den  store  Udvikling,  som  har  fundet 
Sted  paa  Kunstens  Omraade.  Fra  forst  af  kun  nogle  primitive 
Forsøg  paa  at  pynte  sig  eller  nogle  Streger  paa  et  eller  andet 
Dyrs  blegede  Knokler  eller  paa  en  Hyttes  Væg.  Tænk  saa  paa 
Parthenon,  der  prydede  Akropolis  i  Athen,  paa  Kunstmusæ- 
erne,  paa  Kirker  og  stere  Bygningsværker  i  alle  civiliserede 
Lande  —  Menneskets  Udfoldelse  af  den  i  ham  boende  og 
stedse  voksende  Skønhedssans,  hvis  Tilværelse  og  Muligheder 
de  primitive  Mennesker  ikke  en  Gang  drømte  om. 

Betragt  saa  det  literære  Svælg,  der  adskiller  vor  Tid  fra 
Fortiden.  Oldtidens  Menneskers  eneste  Meddelelsesmiddel  var 
et  ufuldkomment  udviklet  Sprog.  Efter  Aarhundreders  For- 
lob kom  Alfabetet,  Bogtrykkerkunsten,  løse  Typer  og  endelig 
den  nyere  Tids  enorme'  Udbredelse  af  de  store  Kulturlandes 
rige  literære  Frembringelser,  der  er  gjort  tilgængelige  for  alle. 
Hvilken  Udvikling  paa  Tænkningens  Omraade  er  ikke  her  re- 
præsenteret! 

Der  har  maaske  aldrig  paa  Jordens  Overflade  været  et  Men- 
neske, i  hvis  Liv  og  Bevidsthed  der  ikke  var  Begyndelsen  til, 
hvad  vi  i  Dag  kalder  Religion.  Og  dog,  hvilken  umaadelig 
Strækning  er  ikke  bleven  tilbagelagt  mellem  Oldtidsfolkenes 
Religion  og  vore  Dages  Gudsdyrkelse.  Det  primitive  Menneske 
staar  rædselslagen  overfor  de  af  ham  ukendte  Naturkræfters 
Udfoldelse  uden  Anelse  om  deres  Betydning,  uden  noget  Be- 
greb om  sit  Slægtskab  med  Gud,  medens  Nutidsmenneskets 
højtudviklede  religiøse  Forstaaelse  lærer  ham  at  elske  Gud, 
at  holde  sine  Pagter  med  ham  og  »dyrke  ham  i  Aand  og 
Sandhed«. 

Og  nu  kan  man  spørge:  Hvad  er  det,  der  ligger  bagved 
denne  her  løseligt  skitserede  og  endnu  ikke  fuldendte  Om- 
dannelse af  Menneskeheden?  Hvad  er  den  egentlige  Mening 
med  denne  Udvikling  og  Vækst?  Man  kan  ikke  undgaa  at 
komme  til  den  Slutning,  at  Bevægkraften  og  Drivkraften  deri 
er  det  guddommelige  i  Mennesket,  den  guddommelige  Spire  i 
Menneskets  Hjerte  og  Sjæl  og  i  Racen  som  et  Hele,  hvilken 
opløfter  os  og  paavirker  de  finere  og  ædlere  Livsytringer  i  en 
bestemt  opadgaaende  Retning  og  efter  en  forudfattet  Plan. 
Det  er  det  guddommelige  i  os,  der  udarbejder  mere  og  mere 
Skønhed,  Godhed  og  Livsfylde  fra  Slægt  til  Slægt.  Det  er 
Kraften,  den  hellige,  tilsyneladende  mystiske  Guds  Kraft,  der 
ligger  ved  Roden  af  alt  det,  der  vokser  og  gradvist  udfoldes  i 
Menneskenes  Liv  i  Form  af  Godhed,  Skønhed  og  alle  ædle 
Egenskaber. 

Denne  Udvikling  er  ikke  et  Resultat  af  Tilfældigheder.  Om- 
sorg, Kærlighed  og  Almagt  findes  bag  alle  Ting,  Gud  er  Livet 
i  vort  Liv,  Hjertet  af  vort  Hjerte,  Haabet  af  vort  Haab  og  re- 
præsenterer Opfyldelsen  af  alle  vore  ædleste  Drømme  og 
Ønsker.  Han  er  os  ligesaa  nær  som  vore  egne  Hjerters  Ban- 
ken. Som  Digteren  saa  smukt  udtrykker  det: 

Tal  til  ham,  thi  han  dig  hører, 

Din  Aand  med  hans  Aand  kan  gaa  frem. 

Din  Sjæl  og  Hjerte  han  rører; 

Til  sig  han  vil  føre  dig  hjem. 


MIN  RETTESNOR. 

(Af  Joseph  Quinney,  Jr.  i  »Improvement  Era«.) 

Jeg  tror  paa  Gud,  paa  mig  selv  og  paa  mine  Medmennesker. 

Jeg  tror  paa  Mennesket  som  den  hojeste  Type  af  Guds 
Skabninger  og  i  Stand  til  at  forstaa  Slægtskabsforholdet  mel- 
lem sig  selv  og  Guddommen. 

Jeg  tror,  det  er  min  Pligt,  som  et  Guds  Barn,  at  kende  hans 
Vilje  og  vandre  efter  den,  og  altid  at  være  vidende  om  de 

Forpligtelser,  der  hviler  paa  mig  for  hans  Miskundhed  mod 
mig  ved  at  lade  mig  leve  og  nyde  Livet. 

Jeg  tror,  at  kun  naar  mit  Sind  er  paavirket  og  ledet  af  en 
aandelig  Livsopfattelse,  er  det  i  Stand  til  at  udføre  det  æd- 
leste og  bedste  Arbejde,  og  at  min  Sjæl  er  større  end  mit  Sind, 
idet  den  kontrollerer  mit  Sind. 

Jeg  tror,  at  aandelig  Kraft  modtaget  fra  Gud  er  den  største 
Indflydelse  i  Universet,  og  at  jeg,  gennem  Anvendelsen  af  den 
i  mit  Indre  boende  Evne  til  at  udvikle  aandelige  Egenskaber, 
erhverver  mig  den  største  Lyksalighed. 

Jeg  tror,  at  Penge  er  en  vigtig  Nyttegenstand  og  bør  anven- 
des til  Landets  materielle  Opbyggelse  paa  fornuftig  Vis  til 
Gavn  for  Menneskeheden,  men  at  Menneskers  Agtværdighed  i 
Livet  ikke  bør  maales  efter  Størrelsen  af  deres  Formue,  men 
at  de  bør  bedømmes  efter  deres  Ydeevne  og  Virksomhed  uden 
Hensyn  til  deres  Bankbog,  eller  hvad  Penge  de  kan  tjene. 

Jeg  tror  af  hele  mit  Hjerte,  at  Arbejde  er  selve  Grundvol- 
den, hvorpaa  jeg  bør  bygge  mit  Liv;  jeg  betragter  endog  Ar- 
bejdet som  en  herlig  Gave  fra  Gud,  der  bør  bevares  med 
Omhu  som  en  hellig  Ting  og  anvendes  i  fuldeste  Maal;  at 
Tilsidesættelse  af  Arbejde  kun  er  »et  Middel  til  et  Maal«,  og 
at  dette  Maal  er  Elendighed;  derfor,  »velsignet  er  den,  der  har 
fundet  sit  Arbejde,  lad  ham  ikke  forlange  nogen  større  Gave«. 

Jeg  tror,  jeg  har  Kraft  til  at  løse  mine  egne  Opgaver  uden 
at  lægge  de  Byrder,  som  jeg  selv  burde  bære,  over  paa  mine 
Medmennesker.  Jeg  tror,  at  jeg  frivilligt  bør  give  en  Del  af 
min  Tid  til  Offentligheden,  og  at  jeg  bør  være  personligt  in- 
teresseret i  at  vedligeholde  et  højt  moralskt  Standpunkt  baade 
i  kirkelige  og  borgerlige  Affærer,  og  at  min  Belønning  for 
disse  Bestræbelser  bør  bestaa  i  Lejligheden  til  at  yde  min 
Skærv  ved  Opbyggelsen  af  min  Hjemstavn  og  Forbedringer 
af  mine  Omgivelsers  Livsforhold. 

Jeg  tror,  at  jeg  bør  vente  med  at  fælde  Dom  over  mine 
Medmenneskers  Svagheder,  til  jeg  har  ladet  Barmhjertig- 
hedens formildende  Indflydelse  gøre  sig  gældende. 


192 

Jeg  tror,  at  mine  Venner  er  de  herligste  Mennesker  i  Lan- 
det, fordi  jeg  elsker  dem,  lever  og  omgaas  med  dem.  For  at 
gøre  mig  selv  værdig  til  deres  Venskab,  burde  jeg  hver  Dag 
anvende  mindst  en  Time  i  deres  Interesse,  saa  at  jeg  derved 
skal  lære  altid  at  optræde  som  en  trofast  Forsvarer  af  deres 
gode  Navn. 

Jeg  tror,  at  Kærlighed  bor  være  den  styrende  Indflydelse  i 
mit  Hjem;  at  dette  altid  bør  være  gennemsyret  med  alt,  hvad 
der  er  godt  og  ædelt;  at  en  inspirerende  Indflydelse  bor  ud- 
straale  fra  det;  at  det  burde  være  en  Institution,  hvis  blotte 
Navn  har  Vægt,  og  at  det  bor  være  fyldt  med  Guds  hellige 
Kærlighed. 


TANKE-GLIMT. 

Tænk  anderledes,  saa  bliver  Du  anderledes. 

Jo  mere  en  Mand  finder  Fejl,  jo  større  Bevis  har  man  for, 
at  han  selv  ikke  har  udrettet  noget  af  Betydning. 

Spejlet  viser  et  Menneske  alt  undtagen  hans  Uvidenhed. 

Beklag  ikke  dig  selv;  beklag  hellere  de  Mennesker,  der  skal 
leve  sammen  med  dig.  Elbcrt  Hubbard. 

Har  du  Lyst  til  at  kende  den  Mand,  som  du  forst  og  frem- 
mest maa  tage  dig  i  Agt  for?  Du  vil  træffe  ham  i  Spejlet. 

Egennytte  er  en  afskyelig  Last,  som  ingen  vil  tilgive  hos 
andre,  og  som  ingen  er  aldeles  fri  for  selv.       H.  W.  Beecher. 

Samvittigheden  gør  ikke  saa  mange  til  Krystere  som  Penge. 

